มุ้ย นำทัพ กิเลน ยกพลบุกรัง ฮัลโหล ศึกไทยลีก
2 บิ๊กทีมหัวตารางเดินหน้า ไล่ล่าจ่าฝูงศึกโตโยต้าไทยพรีเมียร์ลีกกันอย่างไม่ลดละ โดย เสาร์นี้ จ่าฝูง กิเลนผยอง เอสซีจี เมืองทอง ยูไนเต็ด จะยกพลไปทำศึก ดาร์บี้แมตช์แจ้งวัฒนะ กับทีมบ๊วยของตาราง ทีโอที เอสซี ด้วยสภาพฟูลทีมขาดเพียงนาโออากิ อาโอยามา ปราการหลังซามูไร เพียงคนเดียวที่ติดโทษแบน ส่วนที่เหลือลงได้ครบ ขณะที่อันดับ 2 ปราสาทสายฟ้า บุรีรัมย์ ยูไนเต็ด จะรีแมตช์กับเจ้าถิ่น วงจักรพิฆาต อาร์มี่ ยูไนเต็ด ที่สนามกองทัพบก หลังเพิ่งเสมอกันมาในรอบรองฯโตโยต้าลีกคัพเมื่อกลางสัปดาห์ โดยเจ้าถิ่นอาร์มี่เพิ่งแต่งตั้ง เสธ.เหนียว พ.ท.วัชรกร อันทะกำภู เข้ามาทำหน้าที่รักษาการกุนซือใหญ่ของทีม ทางด้าน ฉลามชล ชลบุรี เอฟซี เฝ้ารังชลบุรี สเตเดียม รอรับแข้ง กว่างโซ้ง เชียงราย ยูไนเต็ด เช่นเดียวกับ สวาดแคท นครราชสีมา มาสด้า เอฟซี ที่จะปักหลักในบ้านรอเจองานหนักกับ กระต่ายแก้ว บางกอกกล๊าส เอฟซี และทีม ตะหานน้ำ ราชนาวี ดิ้นหนีโซนอันตราย พบกับ กูปรี ศรีสะเกษ เอฟซี ซึ่งทั้ง 5 คู่ 5 สนาม ทรูวิชั่นส์ จะถ่ายทอดสดให้ชมกันทุกคู่ เริ่มตั้งแต่ 18.00 น.เป็นต้นไป,ศึกฟุตบอล โตโยต้า ไทยพรีเมียร์ลีก 2015 ในวันเสาร์ที่ 24 ต.ค.นี้ จะเป็นเกม นัดที่ 26 ของฤดูกาล โดยมีโปรแกรมเตะกัน 5 คู่ 5 สนาม ซึ่งโฟกัสจะไปอยู่ที่การชิงตำแหน่งจ่าฝูงของเอสซีจี เมืองทอง ยูไนเต็ด กับ บุรีรัมย์ ยูไนเต็ด ที่มี 59 แต้มเท่ากัน และผลต่างฯบวก 41 ประตูเท่ากันแต่จำนวนประตูที่ยิงได้ เมืองทองฯยิงมากกว่า ทำให้นำเป็นจ่าฝูง,โดยเวลา 19.00 น. ฮัลโหล ทีโอที เอสซี ทีมบ๊วยของตาราง เปิดทีโอที สเตเดียม ทำศึกดารบี้แมตช์แจ้งวัฒนะ กับทีม กิเลนผยอง เอสซีจี เมืองทอง ยูไนเต็ด จ่าฝูง ถ่ายทอดสดทรูสปอร์ต 5 เจ้าบ้านยังคงใช้ผู้เล่นหน้าเดิม นำโดยลี จุน กิ, ทาคาฮิโร คาวามูระ, พงศกร ศรีรอด ด้าน กิเลน ขาดแค่ นาโออากิ อาโอยามา กองหลังชาวญี่ปุ่น ที่โดนแบน แต่ที่เหลือลงสนามได้หมดทั้งมาริโอ ยูรอฟสกี,ธีรศิลป์ แดงดา, คลีตัน ซิลวา,เวลา 20.00 น. วงจักรพิฆาต อาร์มี่ ยูไนเต็ด อันดับ 10 เฝ้ารังสนามกีฬากองทัพบก พบ ปราสาทสายฟ้า บุรีรัมย์ ยูไนเต็ด รองจ่าฝูง ถ่ายทอดสดทรูสปอร์ต 2 โดยคู่นี้เพิ่งเจอกันมาเมื่อกลางสัปดาห์ ศึกโตโยต้า ลีกคัพ รอบรองฯนัดที่ 2 ปรากฏว่าเสมอกัน 2-2 โดยอาร์มี่น่าจะยึดผู้เล่นอย่างมงคล ทศไกร, ไค ฮิราโนะ, อนุวัฒน์ น้อยชื่นพันธ์ ลงสนามเหมือนเดิม ขณะที่บุรีรัมย์จะได้ดิโอโก ซานโต ดาวซัลโวของลีก 19 ลูก พ้นโทษแบนกลับมา พร้อมตัวหลักอย่าง ธีราทร บุญมาทัน, อันเดรส ตูเนซ, สุเชาว์ นุชนุ่ม, กิลเบอร์โต มาเชนา ที่ยังอยู่กันครบ,ขณะเดียวกัน ล่าสุดทางสโมสรอาร์มี่ ยูไนเต็ด ได้เเต่งตั้ง เสธ.เหนียว พ.ท.วัชรกร อันทะคำภู อดีตนักเตะทีมชาติไทย และอดีตผู้ช่วยทีมชาติไทยยู-16 ปี เข้าทำหน้าที่รักษาการกุนซือทีมอาร์มี่ ยูไนเต็ด โดยเจ้าตัวจะประเดิมทำหน้าที่เกมเเรกในนัดเปิดรังรับการมาเยือนของสโมสร ปราสาทสายฟ้า บุรีรัมย์ ยูไนเต็ด ทันที เเละทางบอร์ดบริหารทีมอาร์มี่ จะเร่งดำเนินการหากุนซือตัวจริง นอกจากนี้ เสธ.เหนียว ได้วางเเผนที่จะอบรมกุนซือระดับเอไลน์ เซนซ์ ของเอเอฟซี ในวันที่ 2-28 พ.ย.นี้อีกด้วย,ส่วนอีก 3 คู่ที่เหลือ เวลา 18.00 น. ฉลามชล ชลบุรี เอฟซี อันดับ 6 เล่นที่ชลบุรี สเตเดียม พบ กว่างโซ้ง เชียงราย ยูไนเต็ด อันดับ 9 ถ่ายทอดสดทรูสปอร์ต 2, ทรูสปอร์ต เอชดี 2 เวลาเดียวกัน ตะหานน้ำ ราชนาวี อันดับ 15 เปิดสนามราชนาวี สัตหีบ พบ กูปรีอันตราย ศรีสะเกษ เอฟซี อันดับ 12 ถ่ายทอดสดทรูสปอร์ต 6 และในเวลา 19.00 น.,สวาดแคท นครราชสีมา มาสด้า เอฟซี อันดับ 8 ที่ีเฝ้ารังสนามเฉลิมพระเกียรติ 80 พรรษาฯ พบ กระต่ายแก้ว บางกอกกล๊าส เอฟซี อันดับ 3 ถ่ายทอดสดทรู 4 ยู กับทรูสปอร์ต เอชดี 3
2 บิ๊กทีมหัวตารางเดินหน้า ไล่ล่าจ่าฝูงศึกโตโยต้าไทยพรีเมียร์ลีกกันอย่างไม่ลดละ โดย เสาร์นี้ จ่าฝูง กิเลนผยอง เอสซีจี เมืองทอง ยูไนเต็ด จะยกพลไปทำศึก ดาร์บี้แมตช์แจ้งวัฒนะ กับทีมบ๊วยของตาราง ทีโอที เอสซี ด้วยสภาพฟูลทีม
เอสซีจี เมืองทอง ยูไนเต็ด,ทีโอที เอสซี,บุรีรัมย์ ยูไนเต็ด,อาร์มี่ ยูไนเต็ด,ไทยพรีเมียร์ลีก,ข่าวกีฬา,ข่าว,ไทยรัฐออนไลน์